SET ยังผันผวน กูรูแนะ 4 กลุ่มเด่นน่าลงทุน
บล.ทรีนิตี้ ระบุว่าแนวโน้ม SET พรุ่งนี้อาจยังมีความผันผวน หลัไม่มีปัจจัยหนุนใหม่เข้ามา และยังไม่มีปัจจัยอื่นๆ ที่ยังต้องติดตามเป็นพิเศษในวันพรุ่งนี้ ทั้งนี้แนะนำให้นักลงทุนซื้อเมื่ออ่อนตัว และเน้นการลงทุนในหุ้นกลุ่มส่งออก กลุ่มเช่าซื้อ และกลุ่มพลังงาน รวมถึงปิโตรเคมี พร้อมให้แนวต้านในวันพรุ่งนี้ 1,520 จุด แนวรับ 1,480 จุด
27 พ.ค. 2558

นายณัฐชาต เมฆมาสิน ผู้อำนวยการฝ่ายวิเคราะห์หลักทรัพย์ บล.ทรีนิตี้ เปิดเผยถึงตลาดหุ้นไทยช่วงท้ายภาคบ่ายวันนี้ (27 พ.ค.) รีบาวน์เชิงเทคนิคกลับขึ้นมาเป็นบวก หลังจากเคลื่อนไหวในแดนลบตลอดทั้งช่วงเช้าและช่วงบ่ายเป็นส่วนใหญ่ โดยตลาดได้รับแรงหนุนส่วนหนึ่งมาจากการที่ตลาดหุ้นยุโรปเปิดตลาดเป็นบวก ขณะที่ตลาดหุ้นอื่นในภูมิภาคเอเชียวันนี้ส่วนใหญ่ดัชนีเคลื่อนไหวในแดนลบ
อย่างไรก็ตามในปัจจุบันยังไม่มีปัจจัยใดที่จะสามารถเข้ามาช่วยขับเคลื่อนตลาดหุ้นไทยให้ปรับตัวเพิ่มขึ้นอย่างโดดเด่นได้ เนื่องจากมีปัจจัยลบเป็นส่วนใหญ่ จากกระแสเงินทุนต่างชาติที่เข้ามายังอ่อนแอ และค่าเงินบาทที่ยังมีแนวโน้มอ่อนค่ากดดันตลาดหุ้นไทยอยู่ ทำให้ภาวะตลาดหุ้นไทยในช่วงนี้ยังมีความไม่แนนอนและมีความผันผวนอยู่ค่อนข้างมาก
แนวโน้มพรุ่งนี้อาจยังมีความผันผวน หลัไม่มีปัจจัยหนุนใหม่เข้ามา และยังไม่มีปัจจัยอื่นๆ ที่ยังต้องติดตามเป็นพิเศษในวันพรุ่งนี้ ทั้งนี้แนะนำให้นักลงทุนซื้อเมื่ออ่อนตัว และเน้นการลงทุนในหุ้นกลุ่มส่งออก กลุ่มเช่าซื้อ และกลุ่มพลังงาน รวมถึงปิโตรเคมี พร้อมให้แนวต้านในวันพรุ่งนี้ 1,520 จุด แนวรับ 1,480 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 355.00 บาท ลดลง 5.00 บาท
KBANK ปิดที่ 197.50 บาท ลดลง 2.00 บาท
TASCO ปิดที่ 17.30 บาท เพิ่มขึ้น 0.30 บาท
PTTEP ปิดที่ 110.50 บาท ไม่เปลี่ยนแปลง
BDMS ปิดที่ 19.20 บาท ลดลง 0.40 บาท
 
ที่มา: สำนักข่าวอินโฟเควสท์